stanford-oval/wikipedia huggingface dataset:
קני דוטי
פילמוגרפיה > משחק

| שנה | שם | שם באנגלית | תפקיד | הערות |
| --- | --- | --- | --- | --- |
| 1998 |  | I Want You | חבר של סמוקי |  |
| 1998 |  | Anorak of Fire | גאס גסקויין | סרט טלוויזיה |
| 1999 | אליזבת | Elizabeth | סר תומאס אליוט |  |
| 1998 | בקצב הלב | Heartbeat | בארי הדפילד | בפרק "Pat-a-Cake" |
| 1998 | נשות המזנון | Dinnerladies | קלינט | בפרק "סקנדל" |
| 1999 | מזמור חג המולד | A Christmas Carol | אבנעזר סקרוג' הצעיר | סרט טלוויזיה |
| 1999 | טיטוס | Titus | קווינטוס |  |
| 2000 |  | Lover's Prayer | דניס |  |
| 2001 |  | Crush | ג'ד ויליס |  |
| 2002 |  | Sunday | פארה 027 | סרט טלוויזיה |
| 2002 | מחשבות רצחניות | Wire in the Blood | ג'ייסון | בפרק "Shadows Rising" |
| 2003 |  | The Second Coming | השוטר סיימון לינקולן | מיני-סדרה |
| 2003 |  | Servants | ויליאם פורסט | מיני-סדרה |
| 2003 | סיפורי קנטרברי | The Canterbury Tales | דני אבולסון | עיבוד מודרני לסיפורי קנטרברי בפרק "The Miller's Tale" |
| 2003 |  | Gifted | ג'יימי גיליאם | סרט טלוויזיה |
| 2004 |  | Primevil | ניק |  |
| 2004 | הזוג הארי | The Aryan Couple | הנס ואסמן |  |
| 2005 | שחרור בעורף האויב | The Great Raid | פיט |  |
| 2005 |  | Funland | ליאם וולף | מיני-סדרה |
| 2006 |  | Kenneth Williams: Fantabulosa! | ג'ו אורטון | סרט טלוויזיה |
| 2006 |  | Goldplated | קול | סדרת טלוויזיה |
| 2006 | החתונה הראשונה שלי | My First Wedding | ניק |  |
| 2007 |  | Fairy Tales | ג'ייק | בפרק "The Empress's New Clothes" |
| 2008 |  | Outlaws or The Crew | ראטר |  |
| 2009 | קורוניישן סטריט | Coronation Street | ג'ייק הרמן | סדרת טלוויזיה |
| 2009 | תחבולות חדשות | New Tricks | בילי | בפרק "Shadow Show" |
| 2009 | פרדוקס | Paradox | ג'רי מורטימר | סדרת טלוויזיה (פרק אחד) |
| 2010 |  | City Rats | אולי |  |
| 2010 |  | Irreversi | דייוויד |  |
| 2011 |  | i Against i | דרייק |  |
| 2011 |  | Asylum Blackout | מקס |  |
| 2012–2013 | סטלה | Stella | שון | עונות 1 ו-2 |
| 2013 |  | Snowpiercer | אדם |  |
| 2013 |  | Peterman | ג'ים |  |
| 2015– | ורה | Vera | סמל בילוש איידן הילי | סדרת טלוויזיה |
| 2017 |  | Love, Lies and Records | ריק | סדרת טלוויזיה |
פילמוגרפיה > בימוי

| שנה | שם | הערות |
| --- | --- | --- |
| 2008 | You Me and Captain Longbridge | סרט קצר |
| 2013 | Vengeance Waits |  |
הערות שוליים

↑  Rigby, Sam (5 ביוני 2014). "Vera returning for fifth series on ITV". Digital Spy. {{cite web}}:  (עזרה)
↑  "Kenny Doughty and More in The Full Monty Transfer to Noel Coward Theatre | Boxoffice.co.uk". www.boxoffice.co.uk.
↑  "Olivier awards 2014 – full nominations". The Guardian. 10 במרץ 2014. נבדק ב-21 בנובמבר 2016. {{cite web}}:  (עזרה)
↑  "Kenny Doughty". IMDb.
| --- | --- |
בקרת זהויות :  BNE: XX4912741  ISNI: 0000 0000 7980 6576  LCCN: no2010093433  SUDOC: 156397153  VIAF: 107576455   WorldCat (עם VIAF): 107576455
קרבוקסילט

מודל בסיסי של יון הקרבוקסילט
יון אקרילט
קרבוקסילט (באנגלית: Carboxylate) הוא מלח או אסטר של חומצה קרבוקסילית. הנוסחה הכללית של מלח קרקבוקסילי היא: M(RCOO)n, כאשר M מייצג את המתכת ו-n את מספר החזרות; הנוסחה הכללית של אסטר קרבוקסילאט  היא: RCOOR', כאשר R ו-R' הם קבוצות אורגניות, וכן R'≠H.
יון קרבוקסילט הוא הבסיס המצומד של חומצה קרבוקסילית - -RCOO. זהו יון בעל מטען שלילי.
רזוננס של יון הקרבוקסילט

חומצה קרבוקסילית נוטה להתפרק לאניון קרבוקסילט (טעון שלילית) וליון מימן טעון חיובית ("פרוטון"), הרבה יותר בקלות מאשר אלכוהול מתפרק ליון אלקוקסיד ולפרוטון. הסיבה לכך היא שיון הקרבוקסילט מיוצב על ידי רזוננס.
המטען השלילי שנוצר לאחר דה-פרוטונציה של הקבוצה הקרבוקסילית יוצר רזוננס בין 2 אטומי החמצן האלקטרושליליים, כפי שניתן לראות להלן:
ענן האלקטרונים באיור מופיע על כל אטום חמצן לסירוגין, ולכן כל אחד מאטומי החמצן טעון שלילית בצורה פחות חזקה; מסיבה זו, הפרוטון החיובי שעזב (לאחר הדה-פרוטונציה של הקבוצה הקרבקוסילית) נמשך פחות ליון הקרבוקסילט, דבר שהופך אותו ליציב יותר. לעומת זאת, כאשר אלכוהול מתפרק ליון אלקוקסיד שלילי ולפרוטון חיובי, לא נוצר רזוננס; לאטום החמצן יש מטען שלילי המושך בחוזקה את הפרוטון שעזב, ועל כן צורה זו של יון אלקוקסיד פחות יציבה.
מסיבה זו, לחומצות קרבוקסיליות יש pH נמוך יותר מאשר לכוהלים, וככל שמספר הפרוטונים בתמיסה גדול יותר, כך קטן ה-pH.
דוגמאות

יון אצטט,  CH3COO−
יון פורמט, HCOO−
יון לקטט, CH3CH(OH)COO−
קרמר החתול יוצא אל היער

| --- | --- |
default
 מידע כללי
 מאת:  מאיר שלו
 איורים:  יוסי אבולעפיה
 סוגה:  ספרות ילדים ונוער בישראל
 הוצאה
 הוצאה:  עם עובד
 תאריך הוצאה:  2007
 מספר עמודים:  23
 קישורים חיצוניים
 מסת"ב:  מסת"ב 9789651322846
 הספרייה הלאומית:  003544035, 003376095, 003506963
קרמר החתול יוצא אל היער הוא ספר ילדים מאת מאיר שלו. את הספר אייר יוסי אבולעפיה, שמאייר באופן קבוע את ספרי הילדים מאת שלו. הספר ראה אור בהוצאת עם עובד בשנת 2012. הספר מהווה מעין ספר הקדמה לספר הילדים הקודם של שלו - קרמר החתול ישן כל הזמן.
עלילה

הספר מתרחש בתקופה בה החתול קרמר, המוכר מספרים קודמים של שלו, היה עדיין גור.

לאחר ששאר בעלי החיים בחצר סירבו לשחק עם קרמר, שהיה שובב ונמרץ מדי עבורם, קרמר מחליט לצאת אל היער, כדי למצוא חיות שיסכימו לשחק ולהשתובב יחד עמו. ביער הוא נתקל בבעלי חיים מפחידים שמקניטים ומפחידים אותו. קרמר מחליט להסתלק משם אך נדמה לו שהוא איבד את דרכו. אז מופיעות חיות החצר, מראות לו את דרכו, ומציעות לו לשחק איתן.

לאחר "חוויה קשה" זו קרמר מחליט שמשחקים שובבים ואמיצים ("קפיצות, נשיכות, שריטות, גלגולים") לא מעניינים אותו יותר, ומעכשיו מנוחה ושינה ("ראש על הכר") יהיו המשחקים האהובים עליו. בכך בעצם מתחבר הספר לספר הקודם אודות קרמר - קרמר החתול ישן כל הזמן, כשבעצם ספר זה נותן רקע להתנהגותו של קרמר בספרים הקודמים (שהופיע גם בספרים שאינם נושאים את שמו, דוגמת הצלחת שמתחת).
קורפוס הלנדווהר

| --- | --- |

סמל מפקדת קורפוס בצבא הקיסרי הגרמני
 פרטים
 מדינה:  האימפריה הגרמנית האימפריה הגרמנית
 שיוך:   צבא הקיסרות הגרמנית
 סוג:  קורפוס
 אירועים ותאריכים
 תקופת הפעילות:  2 באוגוסט 1914 – אוגוסט 1919 (כ־5 שנים)
 מלחמות:  מלחמת העולם הראשונה
 נתוני היחידה
 ציוד עיקרי:  רגלים
 פיקוד
 מפקדים:  ראו בהמשך
קורפוס הלנדווהר (בגרמנית: Landwehrkorps) היה קורפוס של צבא הקיסרות הגרמנית במלחמת העולם הראשונה.
הקמת הקורפוס

קורפוס הלנדווהר הוקם עם פרוץ המלחמה באוגוסט 1914  כחלק מגיוס הצבא. בתחילה פיקד עליו גנרל חיל הרגלים רמוס פון ווירש, שהוחזר מפרישה.  הקורפוס נותר פעיל עד סוף המלחמה.
עם היווצרותו, באוגוסט 1914, הורכב קורפוס הלנדווהר משתי דיוויזיות, שהיו מורכבות מיחידות קו שלישי. דיוויזיית הלנדווהר ה-3 הוקמה מיחידות שנלקחו ממחוז הקורפוס ה-5 (מחוז פוזן ושלזיה התחתית) ודיוויזיית הלנדווהר ה-4 הוקמה מיחידות שנלקחו ממחוז הקורפוס ה-6 (מחוז שלזיה, במיוחד שלזיה עילית). הוא כלל 34 גדודי חי"ר (הרבה יותר מהנורמה), רק ארבע כיתות מקלעים (שמונה מקלעים), תשעה גדודי פרשים, ארבע סוללות ארטילריה שדה (24 תותחים) ושתי פלוגות הנדסה.
פעילות הקורפוס

עם הגיוס, קורפוס הלנדווהר הוצב תחת פיקוד הארמייה השמינית בחזית המזרחית. בעוד הארמייה השמינית רוכזה בפרוסיה המזרחית, קורפוס הלנדווהר הוצב בשלזיה עילית. ב-4 בספטמבר 1914, הוא עבר תחת פיקודה של הארמייה האוסטרו-הונגרית הראשונה. עקב אבדות שספגה דיוויזיית הלנדווהר ה-4 בקרב טרנווקה (7–9 בספטמבר 1914), צומצמו רגימנט הרגלים ה-11 וה-51 של הלנדווהר לגדוד בודד כל אחד; רגימנט הרגלים ה-22 וה-23 של הלנדווהר צומצמו לשני גדודים כל אחד.
ב-14 בספטמבר 1914 פורקו גדודי התחלופה של חטיבת התחלופה ה-21 וכוח האדם שלהם שימש להחליף אבדות קרב בגדודים הבאים:
ב-25 בספטמבר 1914 פורקו גם גדודי התחלופה של חטיבת התחלופה ה-17:
קורפוס הלנדווהר הצטרף לארמייה התשיעית ב-24 בספטמבר 1914, כמה לחמה במהלך הקרב על הוויסלה. בשנת 1915 לחמה הקורפוס בקרבות שונים בחזית המזרחית, ובקיץ 1916 הגנה בגבורה נגד מתקפת ברוסילוב הרוסית. לאחר הסכם ברסט ליטובסק נותר הקורפוס כחיל כיבוש באוקראינה, ולאחר מכן בליטא ובבלארוס, ובאוגוסט 1919 פורק הקורפוס.
מפקדים

לקורפוס הלנדווהר היו המפקדים הבאים במהלך קיומו:
רמוס פון ווירש  (2 באוגוסט 1914–3 בדצמבר 1914)
גץ פון קניג (3 בדצמבר 1914–23 בספטמבר 1916)
גינטר פון קירכבך (23 בספטמבר 1916–23 באפריל 1917)
ארתור פון ברייצקה (23 באפריל 1917–אוגוסט 1919)
הערות שוליים

↑  Cron 2002, p. 88
↑  The Prussian Machine Accessed: 23 March 2012
1 2  Cron 2002, p. 52
↑  Busche 1998, p. 131
↑  German War History Accessed: 13 April 2012
↑  The Prussian Machine Accessed: 13 April 2012
↑  Cron 2002, p. 400
ראול רוססקו

ראול אנדריי רוססקו (ברומנית: Raul Andrei Rusescu, נולד ב-9 ביולי 1988) הוא כדורגלן רומני המשחק בעמדת החלוץ בקונקורדיה קיאז'נה.
קריירת מועדונים

רוססקו נולד ברמניקו ולצ'ה והתחיל את הקריירה שלו במחלקת הנוער של הקבוצה המקומית. בשנת 2005 חתם באוניראה אורזיצ'ן ששיחקה אז בליגת המשנה ורוססקו היה שותף לעלייה שלה לליגת העל. בסיום העונה הושאל לדונראה ג'יורג'יו במדיה כבש 13 שערים. עונה לאחר מכן הושאל שוב הפעם לאוטופן עימה רשם עליית ליגה שנייה בקריירה. שנה לאחר מכן לאוניראה עימה זכה באליפות הראשונה בתולדות המועדון שהבטיחה גם עלייה אוטומטית לשלב הבתים של ליגת האלופות.
ב-4 במאי 2011 הכריז בעלי סטיאווה בוקרשט בתוכנית טלוויזיה שרוססקו חתם במועדון. ב-31 ביולי 2011 הוא ערך את הופעת הבכורה שלו נגד מיובני בה גם הבקיע את שער הבכורה שלו בסטיאווה. ב-1 בדצמבר 2011 הבקיע את שער הבכורה שלו במסגרת אירופית בהפסד 2-1 נגד שאלקה 04 במסגרת שלב הבתים של הליגה האירופית. ב-5 בדצמבר הבקיע צמד בדרבי נגד דינמו בוקרשט שנתן ניצחון דרבי ראשון בחוץ מזה 7 שנים לסטיאווה.
ב-13 ביוני 2013 חתם ל-5 שנים בסביליה הספרדית עם סעיף שחרור בסה"כ 40 מיליון אירו. בעונת הבכורה שלו בסביליה מיעט לשחק ובדצמבר 2013 הושאל ספורטינג בראגה לעד לסיום העונה עם אופציה לרכישה בסיום העונה. ב-1 בספטמבר 2014 הושאל לסטיאווה בוקרשט עימה זכה בטרבל.
בקיץ 2015 שוחרר מסביליה וחתם באוסמנליספור הטורקית.
קריירה בינלאומית

בצעירותו רוססקו שיחק עבור הנבחרת הצעירה של רומניה. ב-11 בספטמבר 2012 ערך את הופעת הבכורה שלו בנבחרת הבוגרת. ב-11 באוקטובר 2014 הבקיע את שער הבכורה שלו בנבחרת בתיקו 1-1 נגד הונגריה במסגרת מוקדמות יורו 2016.
תארים

אליפות רומניה: 2008/2009
אליפות רומניה: 2012/2013, 2014/2015
הגביע הרומני: 2014/2015
גביע הליגה הרומני: 2014/2015
הכדורגלן הרומני של השנה: 2012
נעל הזהב של הליגה הרומנית: 2012/2013
קרמפוס

כרטיס ברכה המציג "ברכות מקרמפוס"
קרמפוס היא ישות דמיונית, אשר לרוב לובשת את צורתו של שד בעל קרניים ומשמשת כאנטיתזה לסנטה קלאוס. קרמפוס הוא שד מן הפולקלור של אזור האלפים, המזוהה בעיקר כבן לווייתו של סנטה קלאוס, שתפקידו להעניש ילדים רעים במיוחד בתקופת חג המולד.
שמה של הדמות נגזר מהמילה הגרמנית "krampen".
הקרמפוס הוא שד מן הפולקלור של אזור האלפים. מקורו התרבותי ככל הנראה בימים שקדמו לנצרות, אך בדומה לאמונות ומנהגים פולקלוריים ודתיים אחרים, שולב עם השנים בנצרות והחל להיות מזוהה עם ניקולס הקדוש ועם חג המולד. האגדה מספרת כי הקרמפוס הוא שד הרים, אשר בדרך כלל לא מטריד את בני האדם. אך פעם בשנה, הוא יורד מן ההר ומגיע אל יישובי האדם וחוטף ילדים רעים. בגרסתו הנוצרית, הפך הקרמפוס למלווה של ניקולס הקדוש (המוכר כסנטה קלאוס) בזמן שהסב החביב בעל הצחוק המתגלגל מעופף במזחלתו מסביב לעולם בערב חג המולד. סנטה מחזיק ברשימה מסודרת, בה רשומים כל הילדים שהיו טובים (שמקבלים מתנות) וכל הילדים שהיו רעים (שמקבלים אבן). כאשר שד ההרים מוצא ילד או ילדה שהיו רעים במיוחד, הוא חוטף אותם, מכניס אותם אל תוך שק גדול ולוקח אותם איתו בחזרה למאורתו.
בעבר, פעלו השלטונות והכנסייה באזור אוסטריה ובוואריה להכחיד את העיסוק בקרמפוס, אך המיתוס זכה לעדנה מחודשת, ואף מתקיימים מצעדי קרמפוס מסורתיים בשבוע הראשון של דצמבר, מדי שנה.
קרמפוס מוצג גם בתרבות הפופולרית. בין היתר הופיעה דמותו במשחק הארקייד CarnEvil ובסרט קרמפוס (2015) של מייקל דוהרטי.
לקריאה נוספת

* Ridenour, Al (2016). The Krampus and the Old Dark Christmas: Roots and Rebirth of the Folkloric Devil. Port Townsend, WA: Feral House. ISBN 978-1-62731-034-5.
קושו, קיסר יפן

קוֹשוֹ (ביפנית: 孝昭天皇 - "קושו טנו" - "קושו הקיסר"), היה החמישי מבין קיסרי יפן על פי המסורת היפנית. קושו נחשב לאחד הקיסרים האגדתיים של יפן, בהיעדר עדויות היסטוריות לקיומו.
על פי המסורת היפנית, קושו מלך בין שנת 475 לפנה"ס ועד שנת 393 לפנה"ס. ישנם היסטוריונים סבורים כי קיסר אגדי זה שלט בפועל במהלך המאה הראשונה לספירה.
קורות חיים

ההיסטוריונים המודרניים מטילים ספק בקיומם ובשלטונם של תשעת הקיסרים הראשונים של יפן, ובהם קושו. ההיסטוריונים סבורים שגם שמו של קושו ניתן לו על ידי כותבי היסטוריה מאוחרים (בתקופות קדומות), על פי הסברה שמות אלה ניתנו בתקופת הקיסר קאמו (782 - 805 לספירה), בעת שנכתבו הכרוניקות של קיסרי יפן.
הקוג'יקי והניהון שוקי מציינים רק את שמו ואת ייחוסו. על פי המסורת, קושו היה בנו הבכור של הקיסר איטוקו. קושו נשא לאישה את הנסיכה יוסו-טאהו, ונולדו להם שני בנים: אמה-אושי-טאראשי-היקו ואהו-יאמטו-טראשי-היקו-קוני-אושי-ביטו (לימים הקיסר קואן).
המשורר ג'י-ין מציין כי קושו מלך מארמון איקקורו-נו-מיה שבוואקי-מו-קאמי (בפרובינציית יאמטו של ימינו).
מקום קברו של קושו אינו ידוע, אולם על פי המסורת נקבר קושו בנארה, ומצבה לזכרו קיימת עד ימינו.
קפריסין באירוויזיון 2019

קפריסין השתתפה באירוויזיון 2019 שהתקיים במאי 2019 בתל אביב בישראל. הזמרת טאמטה נבחרה לייצג את קפריסין בתחרות עם השיר "Replay".
לפני האירוויזיון > בחירת השיר והנציג

ב-21 בדצמבר 2018 נבחרה הזמרת טאמטה לייצג את קפריסין עם השיר "Replay", שיחשף בפברואר 2019. טאמטה ניסתה את קפריסין גם באירוויזיון 2007 עם השיר "באהבה", אך סיימה רק במקום השלישי בתהליך הבחירה. היא גם פנתה ליוון כדי לייצג את יוון באירוויזיון 2010, אך יוון דחתה את ההצעה. היא ניסתה לייצג את קפריסין ב אירוויזיון 2018, אך מאוחר יותר הורידה את מועמדותה בגלל התחייבויות מוקדמות.
קפריסין תכננה בתחילה לארח את המופע "מסיבת קוקטייל אירוויזיון" ב-5 במרץ 2019, שם תבצע טאמטה את השיר "Replay". ב-1 במרץ 2019 ביטלה קפריסין את האירוע בעקבות מצבה הבריאותי של טאמטה. ההופעה נדחתה למועד אחר והשיר נחשף ב-5 במרץ 2019.
באירוויזיון

פרק זה לוקה בחסר. אנא תרמו לוויקיפדיה ו.
באירוויזיון > בחצי הגמר

קפריסין השתתפה בחצי הראשון של חצי הגמר הראשון של התחרות. קפריסין הופיעה בסדר 1–9 על הבמה.
באירוויזיון > בגמר

במהלך הצבעות המדינות, הוענקו 12 נקודות על ידי קפריסין ליוון.
ראו גם

קפריסין באירוויזיון
אירוויזיון 2019
טאמטה בחצי גמר האירוויזיון
קני בייקר

| --- | --- |

 לידה:  24 באוגוסט 1934 ברמינגהאם, אנגליה, הממלכה המאוחדת 
 פטירה:  13 באוגוסט 2016 (בגיל 81) פרסטון, אנגליה, הממלכה המאוחדת 
 שם לידה:  Kenneth George Baker 
 מדינה:  הממלכה המאוחדת 
 תקופת הפעילות:  מ-1977 
 מספר צאצאים:  6 
 http://www.kennybaker.co.uk/
 פרופיל ב-IMDb
 
קנת (קני) ג'ורג' בייקר (באנגלית: Kenneth George Baker;‏ 24 באוגוסט 1934 – 13 באוגוסט 2016) היה שחקן, קומיקאי ומוזיקאי אנגלי. ידוע בעיקר בזכות דיבובו את הדמות R2-D2 בסרטי מלחמת הכוכבים. הופיע בנוסף גם בסרטים "איש הפיל", "שודדי הזמן", "ווילו והנסיכה", "פלאש גורדון", "אמדאוס" ו"המבוך".
ביוגרפיה > ראשית חייו

בייקר נולד והתחנך בברמינגהאם, ווריקשייר ובהמשך בפנימייה בקנט. הוא היה בנם של אתל (1906–1990), פסנתרנית ויצרנית שמלות, והרולד בייקר (1908–1985), אמן, מוזיקאי ושרטט. התגורר עם אביו, אמו החורגת ואחותו למחצה בהייסטינגס, סאסקס.
אף על פי שהוריו היו בגובה ממוצע, בייקר היה גמד וגובהו כמבוגר עמד על 1.12 מטרים (3 רגל 8 אינץ').
ביוגרפיה > קריירה

בשנת 1951, הוזמן בייקר על ידי אישה ברחוב להצטרף ללהקת הגמדים של ג'ון לסטר. זו הייתה הפעם הראשונה בה בייקר הופיע. מאוחר יותר, הוא הצטרף לקרקס לזמן קצר, למד להחליק על הקרח והופיע במופעי החלקה על קרח רבים. הוא הקים מופע קומדיה מצליח בשם "Minitones" עם הבדרן ג'ק פורביס והופיע במועדוני לילה.
ביוגרפיה > קריירה > מלחמת הכוכבים

בזמן העבודה עם פורביס וה-Minitones, בייקר נבחר על ידי ג'ורג' לוקאס לגלם את הרובוט ("דרואיד") R2-D2 בסרט אופרת החלל מלחמת הכוכבים שיצא ב-1977. בייקר דחה תחילה את התפקיד.
בייקר הופיע בתור R2-D2 בששת סרטי מלחמת הכוכבים הראשונים. בנוסף דיבב תפקיד קטן נוסף ב"שובו של הג'דיי" בתור "פאפלו", יצור "איווק" קטן שגונב ספידר (מין אופנוע). במקור הוא היה אמור לשחק את האיווק "וויקט", אך בעקבות מחלתו הועבר התפקיד לווריק דייוויס.
ב"מלחמת הכוכבים: הכוח מתעורר", שיצא לאקרנים ב-18 בדצמבר 2015 המשיך בייקר את הקשר עם R2-D2 אך הפעם רק כיועץ לגבי הדמות. בנובמבר 2015, פורסם שג'ימי וי יגלם את R2-D2 ב"מלחמת הכוכבים: אחרוני הג'דיי", במקום בייקר.
ביוגרפיה > הופעות נוספות

סרטים נוספים של בייקר כוללים את "איש הפיל", "שודדי הזמן" (עם ג'ק פרוויס), "ווילו והנסיכה" (גם עם פרוויס), "פלאש גורדון", "אמדאוס" ו"המבוך".
בטלוויזיה, הוא הופיע בסדרת הדרמה הרפואית הבריטית "Casualty" והשתתף בהפקת ה-BBC של "דברי ימי נרניה". בסוף שנות ה-90, בייקר פתח בקריירה קומית קצרה. הוא גילם את קזנובה בסרט "UFO" משנת 1993.
בנובמבר 2009, הביוגרפיה שלו, "From Tiny Acorns: The Kenny Baker Story", נכתבה עם קן מילס ופורסמה על ידי Writestuff Autographs.
ביוגרפיה > חיים אישיים ומותו

בייקר נפטר בפרסטון, לנקשייר. הוא היה נשוי לשחקנית איילין בייקר (שכיכבה לצידו בסרט "Wombling Free" מ-1977) שנפטרה ב-1993. אף על פי שגם איילין הייתה גמדה, 2 ילדיהם לא ירשו את הלקות.
בייקר הוזמן להשתתף בהקרנת הבכורה של "מלחמת הכוכבים: הכוח מתעורר" בלוס אנג'לס בדצמבר 2015, אך היה חולה מכדי לנסוע לארצות הברית. הוא חי עם מחלת ריאות במשך שנים. במקום זאת, בייקר השתתף בהקרנת הבכורה של הסרט בלונדון.
בייקר מת ב-13 באוגוסט 2016. הלווייתו נערכה ב-24 באוגוסט 2016.
הערות שוליים

1 2 3 4  Sanchez, Ray (14 באוגוסט 2016). "Kenny Baker, 'Star Wars' R2-D2 actor, dies". CNN. נבדק ב-21 בספטמבר 2016. {{cite web}}:  (עזרה)
↑  "Star Wars: Episode VII Cast Announced". StarWars.com. 29 באפריל 2014. אורכב מ-המקור ב-29 באפריל 2014. נבדק ב-29 באפריל 2014. {{cite web}}:  (עזרה)
↑  Cameron K. McEwan (16 בנובמבר 2015). "Doctor Who actor Jimmy Vee is the new R2-D2 in Star Wars Episode 8". Metro.co.uk. {{cite news}}:  (עזרה)
↑  "Little actor Jimmy Vee is Artoo-Detoo in Star Wars: Episode VIII?". makingstarwars.net. 16 בספטמבר 2015. {{cite web}}:  (עזרה)
↑  "Kenny Baker – 'R2D2' in Star Wars – Signed Biography – 'From Tiny Acorns – The Kenny Baker Story' Autograph". writestuffautographs.com. אורכב מ-המקור ב-1 בדצמבר 2017. נבדק ב-21 בספטמבר 2016. {{cite web}}:  (עזרה)
↑  "Kenny Baker, actor behind R2-D2, dies". The Guardian. 13 באוגוסט 2016. {{cite web}}:  (עזרה)
↑  Rottenberg, Josh (13 באוגוסט 2016). "Kenny Baker, 'Star Wars' actor who brought R2-D2 to life, dies at 81". Los Angeles Times. נבדק ב-14 באוגוסט 2016. {{cite news}}:  (עזרה)
↑  "Stars attend Star Wars actor Kenny Baker's funeral". Lancashire Evening Post.
| --- | --- |
בקרת זהויות :  NLI: 987010986958705171  BNE: XX1613420  ISNI: 0000 0001 1460 4583  LCCN: no97051930  VIAF: 31603371   WorldCat (עם VIAF): 31603371
קושט (קטורת)

קושט
קוֹשְׂטְ הוא אחד מסממני קטורת הסמים שהוקטר במקדש. הוא הוכנס בכמות של שנים עשר מנה לתוך הקטורת בכל שנה, כנאמר בפרשת פיטום הקטורת.
הקֹשְׁט מזוהה עם צמח הקוֹסְטוּס (Costus speciosus - זנגביל המלמלה) ממשפחת הזנגוויליים, צמח שגדל בהרי ההימליה. יש המשערים שהקושט הוא אגוז מוסקט, שבימינו משתמשים איתו לתיבול מוצרי מזון[דרוש מקור].
שמותיהם של סממני הקטורת ומרכיביה, מופיעים בחיבורו של הרמב"ם משנה תורה:
נטף האמור בתורה הוא עצי הקטף שיוצא מהן הצרי והשחלת היא הצפורן שנותנין אותה בני האדם במוגמרות והחלבנה כמו דבש שחור וריחו קשה והוא שרף אילנות בערי יון וזהו שמות הסמנים בלשון ערבי:
עוד בלסאן ואצפאר טיב ומיעה ולכאן ומוסקי וקציעה וסנבלי אלנטורין וזעפרן וקושט ועוד הירדי וקסבר סליכה וענבר
הערות שוליים

↑  קוֹשְׁט, מכון התורה והארץ
↑  הקושט, והחימום, וראשי בשמים – זנגביל המלמלה, באתר הדף היומי
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
קוונטיזציה (עיבוד אותות)

הדרך הפשוטה ביותר לבצע קוונטיזציה לאות היא להמיר בכל נקודת דגימה את ערך המשרעת האנלוגי המקורי לערך הדיגיטלי הקרוב ביותר האפשרי. דוגמה זו מראה את האות האנלוגי המקורי (ירוק), אות דגום (נקודות שחורות), את האות המשוחזר מן האות הדגום (צהוב) ואת ההפרש בין האות המקורי והאות המשוחזר (אדום). ההפרש בין האות המקורי ואת האות המשוחזרת הוא שגיאת הקוונטיזציה.
במתמטיקה ובעיבוד אותות דיגיטלי, קְוַּנְטִיזַצְיָה (בעברית: כִּמּוּי), היא תהליך מיפוי של ערכי קלט רבים לערכי פלט מועטים. קוונטיזציה גם מהווה את הליבה של אלגוריתמי דחיסה מאבדת נתונים.
ההפרש בין הערך הנקלט והערך הדגום שלו נקרא שגיאת קוונטיזציה.
התקן (או פונקציה אלגוריתמית) שמבצע קוונטיזציה נקרא קוונטייזר. ממיר אנלוגי-לדיגיטלי הוא דוגמה לקוונטיזר.
בתקשורת, קוונטיזציה היא חלק משרשרת הקליטה והשידור של אות המכיל מידע (סיגנל). כאשר נע האות דרך הרכיבים בשרשרת, מתווסף אליו רעש כתוצר לוואי. את הרעש שמוסיף הקוונטייזר בשרשרת ממדלים כרעש קוונטיזציה. איכות האות במוצאו נמדדת ביחס אות לרעש קוונטיזציה (SQNR).
על מנת לייצג פתרון של פונקציה רציפה (בעלת מספר אינסופי של ערכים) בסביבה ספרתית (דיגיטלית, ממוחשבת), מתבצעת קוונטיזציה, אשר ממירה את נתוני האות הרציף לתחום הערכים שמאפשר המחשב (אות בדיד).
ממיר אנלוגי לדיגיטלי (ADC)

ממיר אנלוגי לדיגיטלי (ADC; Analog to Digital Converter) עשוי לבצע שני תהליכים: דגימה וקוונטיזציה.
דגימה ממירה אות מתח (כפונקציה של זמן) לאות בדיד (רצף של מספרים ממשיים). קוונטיזציה בוחנת את המספר הממשי הנדגם, ומחליפה אותו בערך מקורב, מתוך הקבוצה הסופית של הערכים הבדידים (רמות) אותה מאפשרת המערכת. תהליך הקוואנטיזציה הכרחי לאחסון ולעיבוד מידע מספרי (נומרי), והוא כרוך באיבוד חלקי של מידע באופן בלתי נמנע.
בסביבות בינאריות ממוחשבות, הרמות האפשריות הנפוצות לייצוג ערכי האות ("אורכי המילה") נשענות על חזקות של שתיים: 8 סיביות (256 רמות), 16 סיביות (65,536 רמות), 32 סיביות (4.3 מיליארד רמות לערך), וכן הלאה. ככל שהמילה ארוכה יותר (מכילה יותר סיביות) כך עולה מידת הדיוק של הייצוג, ושגיאת הקוונטיזציה קטנה בהתאם. עם זאת, אורכי מילה גבוהים מחייבים הקצאה רבה יותר של זיכרון, וניצול רב יותר של משאבי העיבוד במערכת.
מבחינה מתמטית טהורה, ניתן לבצע קוונטיזציה בכל בסיס מספרי.
ראו גם

דיגיטציה
שגיאת קיטום
קרב מצ'ין

קרב מצ'ין היה הקרב הגדול האחרון של המלחמה העות'מאנית-רוסית (1787–1792) והוא התרחש ב-9 ביולי 1791 בין הכוחות של האימפריה הרוסית לבין כוח של האימפריה העות'מאנית. הקרב הסתיים בניצחון רוסי.
מטרת הרוסים במערכה של שנת 1791 הייתה להעביר את זירת הקרבות דרומה מדנובה. במטרה לא לתת לרוסים לעבור את הנהר, הטורקים החלו לרכז כוחות באזור מצ'ין. המטרה הייתה לרכז כוח גדול של כ-80 אלף חיילים. המפקד הרוסי במקום, ניקולאי רפנין החליט לא להמתין לסיום ההכנות הטורקיות ולתקוף אותם. הכוח הרוסי בהיקף של 30 אלף חיילים עבר את דנובה באזור גאלאץ. הלחימה העיקרית הופקדה בידי הכוח בפיקוד של מיכאיל קוטוזוב. כוחות נוספות היו צריכים לתמוך בלחימה. מספר ספינות הצי נכנסו לנהר וגם התקדמו לכיוון הקרבות.
בבוקר 28 ביוני הכוחות של הרוסים התקדמו במסגרת של 4 טורים והתקרבו למחנה הטורקי. הטורקים היו מופתעים אך החלו במתקפות נגד שלא הצליחו. האוגדה בפיקוד מיכאיל קוטוזוב הצליחה לפרוץ למחנה הטורקי והטורקים החלו בנסיגה לא מאורגנת. הכוחות הנסוגים אף הפריעו לכוחות עתודה להיכנס לקרב. לאחר שש שעות של לחימה כל הכוחות הטורקים הובסו.
במקביל, ספינות הצי הרוסי תקפו את הצי הטורקי והטביעו 6 ספינות.
הפסד הטורקים בקרב זה ובמקביל ניצחון רוסי בקרב כף קאליאקרה האיצו את משא ומתן לסיום המלחמה.
קוונט אובנינסק

קוונט אובנינסק הוא מועדון כדורגל מקצועני רוסי מהעיר אובנינסק שבמחוז קלוגה.
המועדון נוסד בשנת 1962. קיבל מעמד מקצועני בשנת 2018. מעונת 2018/2019 מתמודד באליפות ליגת הכדורגל המקצוענית ובגביע רוסיה.
היסטוריה

מועדון הכדורגל הוקם בשנת 1962 מתלמידי בית הספר לספורט "קונט" באובנינסק, שנוסד בשנת 1959.
בעונת 2018/2019 העפיל לליגת הכדורגל המקצוענית של רוסיה.
הישגים לפי עונה > מאז 2018

| עונה | ליגה | מיקום | משחקים | ניצחונות | שוויונות | הפסדים | יחס שערים | ניקוד |
| --- | --- | --- | --- | --- | --- | --- | --- | --- |
| 2018/19 | ליגת הכדורגל המקצוענית | 8 | 26 | 7 | 10 | 9 | 35-36 (-1) | 31 |
| 2019/20 | ליגת הכדורגל המקצוענית | 13 | 17 | 2 | 2 | 13 | 8-40 (-32) | 8 |
| 2020/21 | ליגת הכדורגל המקצוענית |  |  |  |  |  |  |  |
קרבוקטיון

קרבו-קטיון (בכתיב לטיני: Carbocation) הוא קטיון הנוצר כתוצאה מחסר באלקטרונים על גבי אטום פחמן בתרכובת אורגנית. קרבוקטיונים הם חומרי ביניים נפוצים בתגובות כימיות  רבות, אשר הבולטות שבהן הן התמרה נוקלאופילית מסדר ראשון ואלימינציה מסדר ראשון. זמן מחצית החיים של קרבוקטיונים הוא בסדר גודל של מילישניות, אך בתנאים מסוימים יכול להגיע אף לשניות בודדות. 
בעבר קרבוקטיון נקרא גם יון קרבוניום.
יציבות

כאמור, לקרבוקטיונים זמן מחצית חיים קצר יחסית, והם מתאפיינים בחוסר יציבות תרמודינמית. חוסר יציבות זה נובע הן מהמטען החיובי המרוכז על המולקולה והן מהחריגה מכלל האוקטט כתוצאה מחוסר באלקטרונים. העדר היציבות ניתנת להפחתה כאשר מוקף אטום הפחמן הטעון במתמירים דוחפי אלקטרונים, אשר מקטינים את המטען החיובי וממלאים את קליפת הערכיות של הפחמן. למשל, קרבוקטיון המותמר בקבוצות אלקיליות יהיה יציב יותר מקרבוקטיון חסר מתמירים מכיוון שהפחמנים בקבוצות האלקיליות הסובבות אותו יאפשרו מעבר חלקי של אלקטרונים אליו, בתהליך המכונה היפרקוניוגציה. על-כן, קרבוקטיון שלישוני (המותמר בשלוש קבוצות אלקיליות) יהיה יציב יותר מקרבוקטיון שניוני (המותמר בשתי קבוצות אלקיליות), וקרבוקטיון שניוני יהיה יציב יותר מקרבוקטיון ראשוני (המותמר בקבוצה אלקילית אחת).
רזוננס כימי, מצב בו המטען מתחלק על פני מספר אטומים, יגרום גם הוא לייצוב של קרבוקטיונים, זאת מכיוון שהרזוננס גורם לפיזור של המטען החיובי על גבי המולקולה ומונע את ריכוז המטען כולו על פחמן יחיד. הרזוננס מתאפשר כאשר נוצר קרבוקטיון אלילי (קרבוקטיון הסמוך לקשר כפול) ולכן קרבוקטיונים הנוצרים בסמוך לקשרים כפולים נוטים להיות יציבים יותר.